Obvestilo o predložitvi pogodbe o  pripojitvi registrskemu sodišču


Uprave prevzemne družbe TRDNJAVA 1 HOLDING d.d., Kocenova 2a, 3000 Celje ter prevzetih družb TRDNJAVA HOLDING d.d., Kocenova 2a, 3000 Celje in Poslovni sistem Zupanc d.d., Kocenova 2a, 3000 Celje skladno s drugim stavkom prvega odstavka  586. čl. ZGD-1 obveščajo delničarje:

Uprava družbe TRDNJAVA 1 HOLDING d.d., vpisane v Poslovni register Slovenije, reg. št. vložka 10834300, z  matično št. 59068429000, je kot prevzemna družba dne 23.04.2010 Okrožnemu sodišču v Celju predložila  pogodbo o pripojitvi družb Poslovni sistem Zupanc d.d.in TRDNJAVA HOLDING d.d. k prevzemni družbi TRDNJAVA 1 HOLDING d.d., v obliki notarskega zapisa notarke Katje Fink iz Celja, SV 315/2010, z dne 22.04.2010. 
Pogodbo o pripojitvi, poročilo o reviziji pripojitve, revidirana letna poročila družb, ki so udeležene v pripojitvi za poslovna leta 2007,2008 in 2009 in poročilo poslovodstev družb, ki so udeležene pripojitvi o pripojitvi so pred tem dne 22.04.2010 pregledali nadzorni sveti prevzemne in prevzetih družb ter sprejeli  pisna poročila o pripojitvi.

Vsi delničarji prevzemne družbe TRDNJAVA 1 HOLDING d.d. ter prevzetih družb TRDNJAVA HOLDING d.d. in Poslovni sistem Zupanc d.d. imajo pravico do vpogleda listin iz drugega odstavka 586. člena ZGD-1 na sedežu prevzemne  oziroma prevzetih družb od dneva objave do zasedanja skupščin, ki bodo 31.05.2010 uri na sedežu družb. Družbe bodo vsakemu  delničarju na njegovo zahtevo najkasneje  naslednji delovni dan brezplačno dala prepis teh listin. O soglasju k pripojitvi pa bodo odločale skupščine delničarjev prevzemne in prevzetih delniških družb. Sklic skupščin prevzemne in prevzetih družb z dnevnim redom je skladno s prvim odstavkom 586. čl. ZGD-1 objavljen hkrati z objavo tega obvestila.
                                         


Prevzemna družba TRDNJAVA 1 HOLDING d.d.
					Saša Zelenovič, direktor

Prevzeta družba TRDNJAVA HOLDING d.d.
Saša Zelenovič, direktor

Prevzeta družba Poslovni sistem Zupanc d.d.
Darko Zupanc, direktor

